Saparan Gamping beda karo Saparan ing papan liyane. Adicara iki ditindakake kanthi nganakake arak-arakan saka Bale Dhusun Ambarketawang tumuju Gunung Gamping saka kidul wetan Bale Dhusun Ambarketawang. Salah sawijining paraga sing diarak awujud bekakak. Bekakak yaiku tetironing manungsa arupa pengantin sing digawe saka glepung beras ketan dicampur beras jawa. Jerone bekakak diisi juruh gula klapa sing diwenehi warna abang. Warna abang iki lambang getih manungsa. Bekakak mau dipukul ing tandhu, mawa piranti sing warna-warna. Sawise tekan Gunung Gamping, bekakak banjur disembelih, minangka lambang pangurbanan utawa sedhekah.